SET เช้ารีบาวด์ 14 จุด รับแรงซื้อกลุ่ม “พลังงาน-ท่องเที่ยว” หนุน
SET เช้ารีบาวด์ 14 จุด รับแรงซื้อกลุ่มพลังงาน หลังราคาน้ำมันปรับขึ้น และกลุ่มท่องเที่ยว หวังรัฐบาลขยายสิทธิเราเที่ยวด้วยกันอีก 1.5 ล้านสิทธิ ให้แนวต้านที่ 1,640 จุด แนวรับที่ 1,630 จุด
SET เช้ารีบาวด์ 14 จุด รับแรงซื้อกลุ่มพลังงาน หลังราคาน้ำมันปรับขึ้น และกลุ่มท่องเที่ยว หวังรัฐบาลขยายสิทธิเราเที่ยวด้วยกันอีก 1.5 ล้านสิทธิ ให้แนวต้านที่ 1,640 จุด แนวรับที่ 1,630 จุด
25 พ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:55 น. อยู่ที่ 1,639.87 จุด เพิ่มขึ้น 13.64 จุด หรือ 0.84% สูงสุดที่ 1,640.69 จุด ต่ำสุดที่ 1,630.32 จุด มูลค่าการซื้อขาย 2.03 หมื่นล้านบาท
โดยนักวิเคราะห์ กล่าวว่า ตลาดหุ้นไทยเช้านี้ปรับตัวขึ้นได้มาก โดยมีกลุ่มพลังงานเป็นกลุ่มนำตลาด รวมถึงหุ้น IVL และ AOT โดยเมื่อวานนี้ตลาดหุ้นไทยปรับฐานและวันนี้ฟื้นตัวกลับขึ้นมาตามตลาดเอเชียที่ส่วนใหญ่เคลื่อนไหวแดนบวก
ทั้งนี้ หุ้นกลุ่มพลังานปรับตัวขึ้นตามราคาน้ำมันที่บวกขึ้นมาเช้านี้ราว 1% ส่วนหุ้นกลุ่มเกี่ยวข้องกับการท่องเที่ยวนำโดย AOT คาดหวังรัฐขยายสิทธิโครงการเราเที่ยวด้วยกันเฟส 4 หลังจาก ครม.รับทราบแล้ว และการที่กระทรวงสาธารณสุขจะปรับลดมาตรการสวมหน้ากากอนามัยตั้งแต่กลางเดือน มิ.ย.นี้
สำหรับปัจจัยดังกล่าวทำให้ตลาดหุ้นไทยเช้านี้สดใสและคึกคัก อย่างไรก็ตามคาดว่าตลาดในช่วงบ่ายอาจจะบวกได้ไม่มาก โดยให้แนวต้านที่ 1,640 จุด แนวรับที่ 1,630 จุด